Kjell Arne Bratli

Kjell Arne Bratli (født 25. august 1948 i Norge) er en norsk kommandør, forfatter og redaktør. Han var Stortingets ombudsmann for Forsvaret fra 2006 til 2014.

Bratli er utdannet ved Sjøkrigsskolen og var gruppesekretær for Arbeiderpartiets stortingsgruppe 1978-1981, og spesialrådgiver for Stortingets presidentskap 2003-2006. Under Sovjetunionens ti-årige okkupasjon av Afghanistan på 1980-tallet fulgte han periodevis mujahedinske grupper mot sovjetiske styrker i Afghanistan. Bratli spilte en nøkkelrolle i oppbyggingen av det som skulle bli et presse- og informasjonssystem i NATO gjennom de såkalte APIC (Allied Press- and Information Centre). Han var Sjef APIC og som Sjef P&I i Sjøforsvaret. Han har vært aktiv i Norske Reserveoffiserers Forbund og i den inter-allierte reserveoffisersorganisasjonen CIOR.

Bratli har skrevet en rekke bøker knyttet til forsvar og nasjonal sikkerhet, herunder særoppdrag i Irak og har også skrevet bøker om Brunstad Christian Churchs historie og ledere i Brunstad Christian Church. Han er selv ikke medlem av trossamfunnet. Han har også skrevet flere humorbøker om golf.

Bratli har flere utmerkelser. Han er medlem The Royal & Ancient Golf Club of St. Andrews.

 Bibliografi (utvalgt) 
 Norges Sikkerhet og Europeisk Utenrikspolitikk for 1980-årene (, m.fl.) – Europabevegelsen 1979
 Kåre Willoch – vår nye Statsminister – Samfunnsforlaget 1981
 Hortens Turnforening 125 år, Horten 1985.
 Bak en åpen dør. Oslo 1986.
 De siste årene, Horten 1986.
 Fra Det Gyldne Horn til Fagforeningskamp, Oslo 1990.
 100 år i lokalsamfunnet, H&O Privatbank/DNB, Horten 1991.
 Golfåret 1993. Stockholm 1993/94.
 Sjøoffiser og Samfunnsbygger. 1994 – Sjømilitære Samfund
 Hvordan bli en golfer – J.W. Cappelens Forlag 1995 – ISBN 82-02-15722-6
 Birdie – Golfens Glade Galskaper. – J.W. Cappelens Forlag
 Den Store Golfboken. Oslo/Stockholm/København 1997.
 Fy farao, for et slag – Fortuna forlag 1998 –  ISBN 82-7668-025-9
 Korsets vei – Stiftelsen Skjulte Skatters Forlag – ISBN 82-91305-23-4
 Seilas mot himmelens kyst – Stiftelsen Skjulte Skatters Forlag – ISBN 82-91305-32-3
 Oppdrag Bagdad – Fortuna Forlag – ISBN 82-7668-036-4
 Jageren Sleipner – Sjømilitære Samfund
 En Herrens kriger – Stiftelsen Skjulte Skatters Forlag
 Paradis rett forut – Stiftelsen Skjulte Skatters Forlag
 Glimt fra Golf og Gård. Borre Golfklubb. 1999
 Med Kongen til fornyet kamp. Marinen under Den andre Verdenskrig). 2000
 Sjøforsvaret dag for dag 1814-2000. 2001. (Produsent)
 Ombudsmannen for Forsvaret 1952-2002. 2002
 Maritim strategi for det 21. århundre, Forsvarets maritime kapasiteter. 2002 (Produsent)
 En Herrens Tjener. 2003
 Ramsund Orlogsstasjon 90 år. 2003
 Drivende Krefter – teknisk utdanning i Horten 1855-2005 
 En Herrens Hyrde. 2007

 Referanser 

 Eksterne lenker 
 Portrettintervju av Bratli i Forsvarets forum
 Sjømilitære Samfund
 Marinens tekniske skole
 Fotografen Anders Wilse
 En underlig Horten-historie

Kategori:Fødsler i 1948
Kategori:Norske forfattere
Kategori:Norske redaktører
Kategori:Norske journalister
Kategori:Norske ombudsmenn
Kategori:Journalister i Morgenbladet
Kategori:Personer fra Horten kommune